Diari Oficial de la Generalitat Valenciana


Sumari del DOGV 3941, del 16-02-2001 (2001/1415)

DECRET 34/2001, de 13 de febrer, del Govern Valencià, pel qual es crea l'Institut d'Educació Secundària núm. 10, de Castelló de la Plana.
-----------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1415


Data del document
:   13-02-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Castelló de la Plana
    * ensenyament secundari

DECRET 34/2001, de 13 de febrer, del Govern Valencià, pel qual es crea l'Institut d'Educació Secundària núm. 10, de Castelló de la Plana. [2001/X1415]
  
Els estudis de planificació educativa van preveure inicialment la creació d'un centre a la zona escolar CS12, que estava identificat com a 12N00006. Una vegada reestudiades les necessitats d'escolarització, és necessari la creació de dos nous instituts de diferent configuració.
  
Fins a l'acabament de les obres d'instal·lacions definitives, i per tal d'atendre les necessitats urgents d'escolarització, l'Ajuntament de Castelló de la Plana, segons l'acord adoptat en sessió plenària celebrada el 27 de juliol de 2000, ha cedit a la Generalitat Valenciana un edifici per a albergar provisionalment el nou institut, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de Règim General No Universitaries, i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa, de titularitat de la Generalitat Valenciana.
  
Per tot això, segon alló establit en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació, i després de la deliberació prèvia del Govern Valencià, en la reunió del dia 13 de febrer de 2001,
  
DECRETE
  
Article únic
  
Es crea el següent centre docent:
  
Província: Castelló
  
Localitat: Castelló de la Plana
  
Denominació: Institut d'Educació Secundària, núm. 10
  
Codi: 30189943
  
Titular: Generalitat Valenciana
  
Adreça: Campus de Borriol, s/n.
  
Composició: 16 unitats d'Educació Secundària Obligatòria i 4 de Batxillerat
  
Capacitat: 480 llocs escolars d'Educació Secundària Obligatòria i 140 de Batxillerat
  
DISPOSICIÓ ADDICIONAL
  
El que s'establix en este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte les mesures necessàries per a l'acompliment i desenrotllament d'allò establit en este decret, així com per a modificar, si és procedent, l'adreça, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 2000.
  
València, 13 de febrer de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS